పాల్వాయి గోవర్ధన్ రెడ్డి

పాల్వాయి గోవర్ధన్ రెడ్డి ( 1936 నవంబరు 20 - 2017 జూన్ 9) తెలంగాణ రాష్ట్రానికి చెందిన రాజకీయ నాయకుడు. కాంగ్రెస్ పార్టీ తరపున పలు ఎన్నికల్లో పోటీ చేశాడు. పార్లమెంటు సభ్యునిగా (రాజ్యసభ) కూడా ప్రాతినిధ్యం వహించాడు. 1967-72, 1972-78, 1978-83, 1983-85, 1999-2004 కాలంలో మునుగోడు శాసనసభ నియోజకవర్గం నుండి ఉమ్మడి ఆంధ్రప్రదేశ్ శాసనసభ సభ్యుడిగా ప్రాతినిధ్యం వహించాడు. 2007-09 కాలంలో ఉమ్మడి ఆంధ్రప్రదేశ్ శాసనమండలి సభ్యుడిగా కూడా ఉన్నాడు. భవనం వెంకట్రాం, కోట్ల విజయభాస్కర్ రెడ్డి మంత్రి వర్గంలో పనిచేశాడు.

 జీవిత విశేషాలు 
గోవర్ధన్ రెడ్డి 1936, నవంబరు 20న రంగారెడ్డి - అనసూయమ్మ దంపతులకు తెలంగాణ రాష్ట్రం, నల్గొండ జిల్లా, చండూరు మండలంలోని ఇడికుడ గ్రామంలో జన్మించాడు. స్వగ్రామంలో ఇంటి వద్ద 2వ తరగతి వరకు చదివాడు. తన గ్రామంలో పాఠశాల సౌకర్యాలు లేకపోవడంతో చదువు పూర్తి చేసేందుకు తన మేనమామ గ్రామం మర్రిగూడ మండలంలోని శివన్నగూడెం గ్రామానికి వెళ్ళాడు. రజాకార్ల ఉద్యమం కారణంగా వివిధ ప్రాంతాలలో తన చదువును కొనసాగించాడు. ఆ తర్వాత 1951లో హైదరాబాద్‌లో స్థిరపడి సెయింట్ మేరీస్ ఉన్నత పాఠశాలలో చదువుకున్నాడు. 5వ తరగతి వరకు ఉర్దూ మీడియంలో, తర్వాత తెలుగు మీడియంలో చదివాడు. హైదరాబాదులోని ఉస్మానియా విశ్వవిద్యాలయ పరిధిలోని వివేకవర్ధిని కళాశాలలో ఇంటర్మీడియట్, గ్రాడ్యుయేషన్ పూర్తిచేశాడు. 1967లో బ్యాచిలర్ ఆఫ్ ఆర్ట్స్‌లో ఉత్తీర్ణత సాధించాడు.

 వ్యక్తిగత జీవితం 
హన్మకొండ జిల్లా ఆత్మకూర్ మండలం లేదళ్ల గ్రామానికి చెందిన నారాయణరెడ్డి-సరోజనమ్మ దంపతుల ఏకైక కుమార్తె సృజమణితో 1962, జూన్ 16న హైదరాబాద్‌లో గోవర్ధన్ రెడ్డి వివాహం జరిగింది. వారికి ముగ్గురు పిల్లలు శ్రావణ్ కుమార్ రెడ్డి (1971), స్రవంతి (1973), డాక్టర్ శాంతన్ రెడ్డి (1976).


 రాజకీయ జీవితం 
పాల్వాయి యూత్ కాంగ్రెస్ స్థాయి నుంచి కాంగ్రెస్ పార్టీని వీడకుండా అందులోనే ఉన్నారు. నెహ్రూ, ఇందిరా గాంధీ, రాజీవ్ గాంధీ, సోనియా గాంధీ కుటుంబాలతో ఆయనకు మంచి పరిచయం ఉంది. 1967 లో మొదటిసారిగా ఎమ్మెల్యేగా ఎన్నికయ్యాడు. 1967 నుండి 1985 వరకు, 1999 నుండి 2004 వరకు ఎమ్మెల్యేగా పనిచేశాడు.భవనం వెంకట్రాం, కోట్ల విజయభాస్కర్ రెడ్డి మంత్రి వర్గంలో పనిచేశాడు. 2017తో ఆయన రాజ్యసభ సభ్యుడి పదవీకాలం ముగిసింది.

 ఎన్నికల వివరాలు 
సంవత్సరంఅసెంబ్లీ నియోజకవర్గం సంఖ్యపేరునియోజక వర్గం రకంగెలుపొందిన అభ్యర్థి పేరులింగంపార్టీఓట్లుప్రత్యర్థి పేరులింగంపార్టీఓట్లు200993మునుగోడుజనరల్ఉజ్జిని యాదగిరిరావుపుభారత కమ్యునిస్టు పార్టీ57383పాల్వాయి గోవర్ధన్ రెడ్డిపుభారత జాతీయ కాంగ్రెస్537891999293మునుగోడుజనరల్పాల్వాయి గోవర్ధన్ రెడ్డిపుభారత జాతీయ కాంగ్రెస్45134మార్కండేయ జెల్లపుతె.దే.పా410951994293మునుగోడుజనరల్ఉజ్జిని నారాయణరావుపుభారత కమ్యునిస్టు పార్టీ55209పాల్వాయి గోవర్ధన్ రెడ్డిపుస్వతంత్ర236551989293మునుగోడుజనరల్ఉజ్జిని నారాయణరావుపుభారత కమ్యునిస్టు పార్టీ51445పాల్వాయి గోవర్ధన్ రెడ్డిపుభారత జాతీయ కాంగ్రెస్431831983293మునుగోడుజనరల్పాల్వాయి గోవర్ధన్ రెడ్డిపుభారత జాతీయ కాంగ్రెస్30084బొమ్మగాని ధర్మభిక్షంపుభారత కమ్యునిస్టు పార్టీ197731978293మునుగోడుజనరల్పాల్వాయి గోవర్ధన్ రెడ్డిపుభారత జాతీయ కాంగ్రెస్31635కంచర్ల రామకృష్ణారెడ్డిపుజెఎన్‌పి180041972286మునుగోడుజనరల్పాల్వాయి గోవర్ధన్ రెడ్డిపుభారత జాతీయ కాంగ్రెస్24995ఉజ్జిని నారాయణరావుపుభారత కమ్యునిస్టు పార్టీ162661967286మునుగోడుజనరల్పాల్వాయి గోవర్ధన్ రెడ్డిపుభారత జాతీయ కాంగ్రెస్26204ఉజ్జిని నారాయణరావుపుభారత కమ్యునిస్టు పార్టీ10582

 ఇతర వివరాలు 

 నది నీటి నిర్వహణ అంశాలపై ఇతనికి ఆసక్తి వుండేది. కృష్ణా, గోదావరి నదీ జలాల నిల్వ, వినియోగంపై సవివరమైన ప్రాజెక్టు నివేదికలను తయారు చేశాడు. తెలంగాణలోని బంజరు ప్రాంతాలకు ఎటువంటి ప్రయోజనం చేకూర్చదన్న బలంగా నమ్ముతూ పులిచింతల, పోలవరం ప్రాజెక్టులను తీవ్రంగా వ్యతిరేకించాడు.
 వ్యవస్థాపక సభ్యుడు, గౌరవ పోషకుడిగా 1986లో తెలంగాణ క్రికెట్ అసోసియేషన్ను స్థాపించాడు. తెలంగాణ క్రికెట్ అసోసియేషన్ ఉద్యమానికి నాయకత్వం వహించాడు.

 మరణం 
గోవర్ధన్ రెడ్డి హిమాచల్ ప్రదేశ్‌లోని కులు పట్టణంలో జరిగే పార్లమెంటరీ స్టాండింగ్ కమిటీ సమావేశానికి హాజరయ్యేందుకు వెళుతున్నప్పుడు 2017, జూన్ 9న గుండెపోటుతో మరణించాడు.

 మూలాలు 

వర్గం:2017 మరణాలు
వర్గం:1936 జననాలు
వర్గం:నల్గొండ జిల్లా రాజకీయ నాయకులు
వర్గం:నల్గొండ జిల్లాకు చెందిన రాజ్యసభ సభ్యులు
వర్గం:నల్గొండ జిల్లాకు చెందిన ఆంధ్రప్రదేశ్ రాష్ట్ర మంత్రులు
వర్గం:నల్గొండ జిల్లాకు చెందిన ఆంధ్రప్రదేశ్ శాసనమండలి సభ్యులు
వర్గం:నల్గొండ జిల్లా (సంయుక్త ఆంధ్రప్రదేశ్) కు చెందిన రాజ్యసభ సభ్యులు
వర్గం:నల్గొండ జిల్లా వ్యక్తులు
వర్గం:భారత జాతీయ కాంగ్రెస్ నాయకులు